BOARDGAMER

Lokaverkefni í vefforritun

Höfundar: Andrea Björk Björnsdóttir & Leó Jóhannsson

Verkefnið sem hér er til umfjöllunar er sölusíða fyrir borðspil og ber heitið *Boardgamer Inc*. Á síðunni má skoða hin ýmsu borðspil, lesa sér til um hvert og eitt spil og skoða af því myndir. Vilji notandi síðunnar kaupa spil þá getur hann búið til aðgang að síðunni og í framhaldinu sett ákveðin spil í *körfu* sem tilheyrir notandanum. Í lok kaupa er hægt að sjá yfirlit yfir allar valdar vörur, verð þeirra og heildarsöluverð.

**Uppsetning síðu**

Á forsíðu vefsíðunnar ber að líta allar þær vörur sem fyrirtækið BoardGamer Inc. hefur upp á að bjóða. Hægt er þrengja leitina að borðspili með því að velja spilaflokka undir *Our products* á forsíðunni en að auki er hægt að leita að tilteknu spili í leitarglugga síðunnar. Yfirlit spila er ávallt birt í litlum gluggum sem sýnir aðeins litla mynd af spilinu, stuttan skýringartexta og verð. Ef smellt er á *„Click to know more!“* neðst í glugganum birtist síða sem gefur allar helstu upplýsingar um þetta tiltekna spil. Þar er að finna nafn spilsins, lýsingu1 , gagnvirkt myndayfirlit og hlekk á spilið á *boardgamegeek.com* þar sem fjöldan allan af upplýsingum er að finna um borðspil.

Notandi síðunnar getur einnig búið sér til aðgang og skráð sig inn á síðuna með því að velja *Sign in* efst til hægri á síðunni. Að því loknu gefst honum færi á að velja *Add to cart* á undirsíðu hvers spils til að bæta því í sína körfu. Þegar búið er að velja öll þau spil sem kaupa skal er farið í körfuna með því að smella á *My cart* í hægra horni síðunnar. Þar er yfirlit yfir allar vörur í körfunni, hægt er að fjölga eintökum hvers spils með örvatökkum ef vill eða eyða vörum úr körfu með *X-*hnappanum .Til að ljúka pöntun skal að lokum velja *Proceed to checkout.*

Aðrar upplýsingar um síðuna er að finna í fót hennar og ítarupplýsingar eru íundirsíðu sem má nálgast með því að smella á *About us* í haus síðunnar.

**Tæknileg atriði**

Undirsíðurnar á vefsíðunni Boardgamer eru allar skrifaðar með PHP. Notast var við gagnagrunn sem hélt utan um fjórar töflur en þær eru eftirfarandi:

* *Products* sem heldur utan um allar vörurnar, lýsingar á þeim, verð, fjölda eintaka sem til eru o.s.frv.
* *Customers* sem heldur utan um notendur og allar upplýsingar um þá. Lykilorð notenda eru ekki geymd í sinni upprunalegu mynd heldur eru MD5-summur þeirra geymdar.
* *Genres* sem heldur utan um alla flokkana sem hvert borðspil hefur.
* *ShoppingCarts* sem heldur utan um körfu hvers og eins notanda.

Þegar leitað er að tilteknu borðspili eða þegar flokkur borðspils er valin sér bakendavirkni um að senda SQL-beiðni til gagnagrunnsins sem skilar niðurstöðum úr töflunni Products eða töflunni sem fæst þegar Products er skeytt við Genres eftir því sem við á.

Sessions í PHP voru notuð til að halda utan um það hvaða notandi væri skráður inn á síðuna. Karfa notanda er framkölluð á sama hátt og leitarniðurstöður: SQL-beiðni um vörur í körfu þess notanda sem er innskráður er send á gagnagrunninn og niðurstöður birtar á skjánum.

Af framendavirkni má allra helst nefna gagnvirkt myndayfirlit í undirsíðu hverrar vöru fyrir sig svo og dulkóðun lykilorða við innskráningu notanda. Einnig er virkni flestra takka útfærð í framenda.

**Lokaorð**

Hönnun og gerð síðunnar gekk vel fyrir sig. Eftir minnstu hnökra við að fá PHP og SQL til að tala saman var eftirleikurinn auðveldur. Undirritaðir lærðu mikið af síðugerðinni og þá má sérstaklega nefna hve kröftugt PHP getur verið og hve mikilvægt er að hafa góða bakendavirkni. Vonast er til að lesandi hafi haft gagn og gaman af síðunni og þá jafnvel að hún hafi kynnt undir spilagleði hjá sem flestum.